বৌদ্ধ ভিক্ষু নাগসেন ও প্রথম মেনান্দ্রোস সোতেরের মধ্যেকার দার্শনিক আলোচনা মিলিন্দপঞ্‌হ নামক পালি বৌদ্ধ গ্রন্থে লিপিবদ্ধ রয়েছে। এই গ্রন্থানুসারে, সগল নগরীর শাসনকর্তা মিলিন্দ (=প্রথম মেনান্দ্রোস সোতের) একজন বিদ্বান, জ্ঞানী, ধার্মিক ও বাক্‌পটু ব্যক্তি ছিলেন। তিনি সাংখ্য, যোগ, ন্যায় ও বৈশেষিক ইত্যাদি দর্শন, গণিত, সঙ্গীত, চিকিৎসাবিদ্যা, চতুর্বেদ, পুরাণ, জ্যোতিষ, সমরনীতি ও কাব্যশাস্ত্র ইত্যদি বিষয়ে পণ্ডিত ছিলেন। মিলিন্দপঞ্‌হ অনুসারে, তৎকালীন ভারতবর্ষে তার মতো জ্ঞানী, শক্তিশালী ও সাহসী শাসক কেউ ছিলেন না। নাগসেনের সঙ্গে আলোচনার পরে প্রথম মেনান্দ্রোস সোতের বৌদ্ধ ধর্ম গ্রহণ করেন। এবং তার পুত্রের হাতে রাজ্যভার সমর্পণ করে সংসার ত্যাগ করে অর্হত্ত প্রাপ্ত হন।

মুদ্রা
মিলিন্দপঞ্‌হ
রাজত্ব
মৃত্যু